### Кога се сменя спирачна течност?



Тя се сменя при наличието на някои от следващите признаци:


* При изтичане на експлоатационния срок, предписан от производителя.
* Ако течността в казанчето е помътняла с образувани утайки.
* При ремонт по спирачната система като смяна на **спирачни маркучи**, тръбопроводи и други.
* Ако в спирачната система попадне вода.
* При наличие на въздух в системата.


Спирачната течност влошава характеристиките си по-бързо ако има някоя от следващите предпоставки:


* Износени уплътнения.
* Автомобилът не е използван дълго време - повече от 2 години.
* Неправилно смесване на различни течности - някои производители пускат спирачна течност с различни добавки, които не са съвместими с други течности.
* Лошо състояние на **казанче за спирачна течност**.


Спирачната течност е негодна, когато в нея влажността е от 3-4%. Такава течност започва да кипи при натоварване, а това води до отказ на спирачките и блокиране на 
[спирачен цилиндър](/spirachni-cilindri-i-aparati_tb120/ "спирачни цилиндри и апарати") в най-неподходящия момент при екстремно спиране.


